

**प्रेस विज्ञप्ति**

**आईआईएमए के छात्रों को श्री प्रणव मुखर्जी द्वारा पढ़ाया जाएगा**

**सितंबर 8, 2018 | अहमदाबाद**

भारतीय प्रबंध संस्थान अहमदाबाद में पीजीपीएम (प्रबंधन में स्नातकोत्तर कार्यक्रम), एफ़एबीएम (खाद्य एवं कृषि-व्यवसाय प्रबंधन) और पीजीपीएक्स (कार्यकारियों के लिए स्नातकोत्तर कार्यक्रम) कार्यक्रमों के सभी छात्र "भारत के समावेशी विकास के लिए सार्वजनिक नीति" पाठ्यक्रम के प्रतिभागी बनेंगे। यह एकदम नया पाठ्यक्रम आईआईएमए में जेएसडब्ल्यू पब्लिक पॉलिसी स्कूल में रखा गया है और श्री प्रणव मुखर्जी, भारत के पूर्व राष्ट्रपति इसके 22 सत्रों में से कम से कम 12 सत्रों में संकाय के रूप में पढ़ाऐंगे।

प्रोफेसर विजय शेरी चंद, अध्यक्ष, जेएसडब्ल्यू पब्लिक पॉलिसी स्कूल और प्रोफेसर अनिल गुप्ता इस पाठ्यक्रम के अन्य सत्रों में पढ़ाऐंगे। यह पाठ्यक्रम समावेशी विकास के वांछित परिणामों और भारत में संसदीय लोकतंत्र की व्यवस्था के बीच अंतःक्रिया के व्यापक अवलोकन से संबंधित है।

भारत के समावेशी विकास के लिए सार्वजनिक नीति के सिद्धांत और कार्य प्रणाली पर प्रकाश डालते हुए भारत के पूर्व राष्ट्रपति श्री प्रणव मुखर्जी के अनुभवों से यह अध्यापन तैयार किया गया है। पिछले पाँच दशकों के दौरान, श्री मुखर्जी के पास ना केवल भारतीय राजनीति और शासन का एक रिंगसाइड दृश्य देखा है, बल्कि इनमें से कई सार्वजनिक नीतियों को आकार भी दिया है और इनमें से कई को निष्पादित करने के लिए संस्थागत नवाचारों को शुरू किया गया है। यह पाठ्यक्रम छात्रों को गहरी अंतर्दृष्टि से सीखने का एक अनूठा अवसर प्रदान करता है जिसे केवल श्री मुखर्जी ही पूरी प्रामाणिकता और दृढ़ विश्वास के साथ साझा कर सकते हैं।

विशेष रूप से, श्री मुखर्जी निम्नलिखित व्यापक विषयों पर व्याख्यान देंगे :

* सामाजिक-आर्थिक समावेश के लिए संवैधानिक प्रावधान : सिद्धांत और संसदीय प्रणाली
* वित्तीय समावेशन के लिए नीति और संस्थागत हस्तक्षेप : जिस पर एक विरासत का निर्माण होना चाहिए
* भारत के भविष्य में बदलाव के लिए नीति और संस्थागत एजेंडा को व्यक्त करना

इसके अलावा, कुछ सत्रों में चयनित छात्र परियोजनाओं की प्रस्तुतियां भी शामिल होंगी जो पाठ्यक्रम की शुरुआत में निर्धारित विकास और संस्थागत चुनौतियों को दर्शाती हैं।

इस विशेष पाठ्यक्रम के बारे में बात करते हुए प्रोफेसर विजय शेरी चंद ने कहा, "श्री प्रणव मुखर्जी को सुनकर, हमारे छात्रों को समावेशी विकास की राजनीति की बेहतर समझ विकसित करनी चाहिए। हमारे जैसे जटिल लोकतांत्रिक समाज में, सार्वजनिक समस्याओं के तकनीकी रूप से आदर्श समाधानों को उन संघर्षों के प्रबंधन द्वारा संतुलित किया जाना चाहिए जो अनेक विरोधाभासी और अपरिहार्य दबावों के रूप में हैं। इससे यह समझने में भी मदद मिलेगी कि समावेशन का यह विचाप क्यों गरीबी और इसके उन्मूलन पर संकीर्ण आर्थिक दृष्टिकोण से परे है।"

राष्ट्रपति के रूप में अपना पद छोड़ने के बाद, श्री ए.पी.जे. अब्दुल कलाम ने भी आईआईएम अहमदाबाद सहित तीन आईआईएमों में शिक्षण पद संभाले थे। आईआईएम अहमदाबाद में, श्री कलाम ने "अभिनव परिवर्तन के माध्यम से वैश्वीकरण और पुनरुत्थान भारत" नामक एक पाठ्यक्रम पढ़ाया था।

**- विषयांत -**

**भारतीय प्रबंध संस्थान अहमदाबाद (आईआईएमए) के बारे में –**

*सन् 1961 में स्थापित, भारतीय प्रबंधन संस्थान, अहमदाबाद (आईआईएमए) प्रबंधन शिक्षा में उत्कृष्टता के लिए विश्व स्तर पर प्रसिद्ध है। दुनिया के शीर्ष प्रबंधन स्कूलों में से एक, आईआईएमए उद्यमों के अग्रणियों को शिक्षित करता है। संस्थान की सामरिक प्राथमिकताओं में : शिक्षाविदों, व्यवसायियों, पूर्वछात्रों और समुदाय समेत अपने विभिन्न वांछित क्षेत्रों के साथ संबंध मजबूत करना; विस्तार, स्वायत्तता, और टीमवर्क के उच्च प्रदर्शन के लिए काम के माहौल को पोषित करना; और गुणवत्ता में सुधार के साथ सामरिक विकास शामिल हैं।*

*प्रमुख कार्यक्रम स्नातकोत्तर प्रबंधन कार्यक्रम (पोस्ट ग्रेजुएट प्रोग्राम-पीजीपी) प्रबंधन रैंकिंग-2017 में फाइनेंशियल टाइम्स मास्टर्स में 21वेँ स्थान पर है। फाइनेंशियल टाइम्स के ग्लोबल एमबीए रैंकिंग 2017 के अनुसार, आईआईएमए के पोस्ट ग्रेजुएट प्रोग्राम फॉर एक्जीक्यूटिव्स (पीजीपीएक्स) को दुनिया में 29वें स्थान पर रखा गया है। खाद्य एवं कृषि-व्यवसाय प्रबंधन (पीजीपी-एफ़एबीएम) में स्नातकोत्तर कार्यक्रम को एड्युनिवर्सल मास्टर्स रैंकिंग 2018 में प्रथम रैंक दिया गया है। आईआईएमए को भारत सरकार के मानव संसाधन एवं विकास मंत्रालय के राष्ट्रीय संस्थानगत रैंकिंग फ्रैमवर्क (एनआईआरएफ़) में प्रथम स्थान दिया गया है।*

मीडिया प्रश्नों के लिए, कृपया संपर्क करें :

|  |  |
| --- | --- |
| रघुराम वी.मीडिया सचिव भारतीय प्रबंध संस्थान अहमदाबाददूरभाष : (मो.)+91-9800172995ईमेल : p17vraghuram@iima.ac.in | मिथिला हेगड़ेबाहरी मीडिया संपर्क (छात्र)भारतीय प्रबंध संस्थान अहमदाबाददूरभाष : (मो.)+91-9740499011ईमेल : p17mithilah@iima.ac.in |